Raipur District News: भू माफिया म हड़कंप, अभनपुर अउ उरला म लगभग 29 एकड़ जमीन के खरीदी-बिक्री रोक
अंजोर.रायपुर। रायपुर ज़िला म अवैध प्लाटिंग म एक बार फेर ज़िला प्रशासन ह बड़का कार्रवाई करे हावय। अवैध प्लाटिंग के शिकायत के गंभीरता ले लेवत कलेक्टर डॉ सर्वेश्वर भुरे ह आज अभनपुर अउ उरला क्षेत्र म 45 खसरा म दर्ज लगभग 29 एकड़ जमीन के रजिस्ट्री म प्रतिबंध लगे दे हावय। कलेक्टर ह अभनपुर अउ उरला क्षेत्र म होत जमीन के रजिस्ट्री म उप पंजीयक के गंभीरता ले सावधानी बरते के निर्देश दे हावय। डॉ भूरे ह छत्तीसगढ़ कॉलोनाइजर एक्ट के तहत अवैध प्लाटिंग करइया के विरुद्ध कड़ाई ले कार्रवाई करे के तको निर्देश राजस्व अधिकारी मनला दे हावय।
hne_Deva hne_Deva